Ramsey psalter
Ramsey psalter on 10. sajandi viimasesse veerandisse dateeritud anglosaksi illumineeritud psalter, mis asub Briti Raamatukogus kohaviida Harley MS 2904 all. Kirjastiili ja kaunistuste stiili alusel on arvatud, et see loodi Winchesteris, kuid tekstide liturgilised üksikasjad osutavad, et seda võidi kasutada Huntingdonshire'i (nüüd Cambridgeshire) Ramsey benediktlaste kloostris, samuti on see arvatud olevat Ramsey kloostri asutaja püha Oswaldi isiklik raamat. Litaanias on kullaga kirjutatud kolmekordne pöördumine Nursia Benedictuse poole. Psaltri loomise ajal, võib-olla ajal enne Oswaldi surma 992. aastal, oli Ramsey ainus sellele pühakule pühitsetud Inglismaa klooster. Üks "Oswaldi psalter" on ära nimetatud Ramsey raamatukogu kataloogis 14. sajandil.